ઘટના ૨ જૂન ૨૦૧૫ની પરોઢની છે. આ લાશ અંગે અમદાવાદ જિલ્લા પોલીસે હત્યાનો ગુનો નોંધ્યો અને તપાસનો ધમધમાટ શરૂ કર્યો. શરૂઆતમાં પોલીસે ઉત્સાહ બતાવ્યો પરંતુ દિવસો વિતવા લાગ્યાં અને તપાસનો ઉત્સાહ ઓસરવા લાગ્યો. આ એ સમય હતો કે જ્યારે અમદાવાદ જિલ્લામાં અનેક એવા ‌વણઉકેલ્યા હત્યા કેસની ફાઈલો પોલીસ સ્ટેશનની અભેરાઈએ ધૂળ ખાતી હતી. ઘણા કિસ્સા એવા હતા કે, મૃતકની જ ઓળખ ન થઈ હોય પોલીસને તપાસ અંગે પુછનાર પણ કોઈ ન હતુ. બગોદરાના શિવ મંદિરની ઘટના પણ એક વર્ષમાં વિસરાઈ ગઈ.